stanford-oval/wikipedia huggingface dataset:
Biseksuaalipornografia

Intialainen taideteos biseksuaalisesta kolmen kimpasta
Biseksuaalipornografia on pornografian alagenre, jossa esiintyy samanaikaista seksuaalista kanssakäymistä sekä miesten kesken että naisen ja miehen välillä. Ryhmäseksikohtauksia, joissa naiset ovat seksuaalisessa kanssakäymisessä keskenään sekä miesten kanssa ei yleensä lasketa biseksuaalipornografiaksi, koska kohtaustyyppi on tavanomainen myös valtavirtapornografiassa. Toisinaan genreen lasketaan myös pornografia, jossa nainen on dildoa tai vyödildoa käyttäen anaali- tai oraaliyhdynnässä mieheen.
Benedikt Doll

| Benedikt Doll |
| --- | --- |

Henkilötiedot
Syntynyt: 24. maaliskuuta 1990 (ikä 34) Titisee-Neustadt, Länsi-Saksa
Uran tiedot
Laji:  ampumahiihto 
Maailmancup
Kaudet:  2012–
Voitot:  6
Palkintokorokkeella:  20
 Tietolaatikko päivitetty 5. maaliskuuta 2024 
Aiheesta muualla
www.benedikt-doll.de
| Mitalit> Maa:   Saksa.Miesten ampumahiihto. Olympialaiset  | Mitalit> Maa:   Saksa.Miesten ampumahiihto. Olympialaiset  | Mitalit> Maa:   Saksa.Miesten ampumahiihto. Olympialaiset  | Maa:   Saksa> Miesten ampumahiihto. |
| --- | --- | --- | --- |
|  Pronssia | Pyeongchang 2018 | takaa-ajo |  |
|  Pronssia | Pyeongchang 2018 | viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Hochfilzen 2017 | pikakilpailu |  |
|  Hopeaa | Oslo 2016 | viesti |  |
|  Hopeaa | Östersund 2019 | viesti |  |
|  Hopeaa | Östersund 2019 | sekaviesti |  |
|  Pronssia | Anterselva 2020 | viesti |  |
|  Pronssia | Nove Mesto 2024 | normaalimatka |  |
Benedikt Doll (s. 24. maaliskuuta 1990 Titisee-Neustadt) on saksalainen jo uransa lopettanut ampumahiihtäjä. Hän edustaa Skizunft Breitnauta. Hän on pikakilpailun maailmanmestari.
Arvokilpailut

Nuorten MM-kisoista Doll saavutti neljä MM-kultaa viestistä (2008–2011) ja yhden hopean normaalimatkalta (2011). EM-kilpailuista hän on saavuttanut kultaa viestistä (2011) ja takaa-ajosta (2013), hopeaa pikakilpailusta (2011 ja 2013), takaa-ajosta (2011) ja normaalimatkalta (2014) sekä pronssia viestistä (2014).
Kontiolahden MM-kilpailuissa 2015 Doll oli pikakilpailussa kymmenes. Oslon MM-kilpailuissa 2016 hän hiihti toisen osuuden hopeaa saaneessa Saksan viestijoukkueessa sekä sijoittui normaalimatkalla 13:nneksi. Hochfilzenin MM-kilpailuissa 2017 hän voitti nolla-ammunnalla kultaa pikakilpailussa 0,7 sekunnin erolla Johannes Thingnes Bøhön. Yhteislähdössä hän oli yhdeksäs ja takaa-ajokilpailussa yhdestoista.
Doll saavutti Pyeongchangin olympialaisissa 2018 pronssia takaa-ajokilpailusta, johon hän starttasi pikakilpailun jälkeiseltä kuudennelta sijalta. Miesten viestissä hän hiihti toisen osuuden Saksan pronssijoukkueessa. Yhteislähtökilpailussa hän oli viides. Östersundin MM-kilpailuissa 2019 hän saavutti hopeaa viestissä ja sekaviestissä. Yhteislähdössä hän sijoittui kahdeksanneksi, normaalimatkalla kymmenenneksi, pikakilpailussa 11:nneksi ja takaa-ajossa 12:nneksi. Anterselvan MM-kilpailuissa 2020 hän hiihti neljännen eli viimeisen osuuden Saksan pronssia voittaneessa viestijoukkueessa. Normaalimatkalla sekä yhteislähdössä hän oli kahdestoista ja pikakilpailussa neljästoista. Pokljukan MM-kilpailuissa 2021 hän sijoittui normaalimatkalla kahdeksanneksi. Pekingin olympialaisissa 2022 hän sijoittui viestissä neljänneksi, sekaviestissä viidenneksi, normaalimatkalla kuudenneksi, pikamatkalla ja yhteislähdössä kahdeksanneksi sekä takaa-ajossa 32:nneksi. Oberhofin MM-kilpailuissa 2023 hän oli normaalimatkalla viides ja takaa-ajossa viidestoista. Nové Měston MM-kilpailuissa 2024 hän saavutti normaalimatkalla pronssia sekä sijoittui yhteislähdössä 12:nneksi ja pikakilpailussa 13:nneksi.
Maailmancup

Doll debytoi ampumahiihdon maailmancupissa vuonna 2012 Hanti-Mansijskin pikakilpailussa ollen 32:s. Näin ollen hän saavutti heti uransa ensimmäiset maailmancupin pisteet.
Doll saavutti ensimmäiset palkintosijansa maailmancupissa oltuaan maaliskuussa 2015 Hanti-Mansijskissa kolmas pikakilpailussa ja toinen takaa-ajokilpailussa. Kaudella 2015–2016 hän oli toinen Canmoren yhteislähdössä ja kahdeksas maailmancupin kokonaiskilpailussa. Hochfilzenin pikakilpailun maailmanmestaruus kaudella 2016–2017 oli samalla hänen ensimmäinen maailmancupin osakilpailuvoittonsa. Kaudella 2017–2018 hän sijoittui kokonaiskilpailussa yhdeksänneksi ja yhteislähtöcupissa kolmanneksi. Kaudella 2018–2019 hän oli kolmas Hochfilzenin ja Ruhpoldingin pikakilpailuissa sekä Oslon yhteislähdössä. Maailmancupin kokonaiskilpailussa hän sijoittui seitsemänneksi, pikakilpailun cupissa neljänneksi ja yhteislähtöcupissa viidenneksi. Kaudella 2019–2020 hän voitti Le Grand-Bornandin pikakilpailun ja oli Ruhpoldingin pikakilpailussa kolmas. Pokljukan yhteislähdössä hän sijoittui toiseksi. Maailmancupin kokonaiskilpailussa hän oli kahdeksas. Kaudella 2021–2022 Doll sijoittui Ruhpoldingin pikakilpailussa toiseksi. Hän voitti Anterselvan yhteislähdön ja oli Otepään pikakilpailussa kolmas. Maailmancupin pikakilpailussa hän sijoittui kahdeksanneksi. Kaudella 2022–2023 hän sijoittui Le Grand-Bornardin pikakilpailussa kolmanneksi, voitti Östersundin normaalimatkan ja oli Oslon pikakilpailussa kolmas. Hän sijoittui maailmancupin kokonaiskilpailussa neljänneksi, normaalimatkan cupissa toiseksi ja pikakilpailun cupissa neljänneksi. Kaudella 2023–2024 hän voitti Lenzerheiden ja Oberhofin pikakilpailut sekä oli toinen Oslon yhteislähdössä. Hän sijoittui pikakilpailucupissa neljänneksi.
Aiheesta muualla

Kuvia tai muita tiedostoja aiheesta Benedikt Doll Wikimedia Commonsissa
Beloglazov

Beloglazov on seuraavien henkilöiden sukunimi:
Anatoli Beloglazov (s. 1956), Neuvostoliittoa edustanut vapaapainin olympiavoittaja
Sergei Beloglazov (s. 1956), Neuvostoliittoa edustanut vapaapainin kaksinkertainen olympiavoittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bastille (yhtye)

| Bastille |
| --- | --- |
 Bastille esiintymässä Coachella-festivaaleilla vuonna 2014.
Tiedot
Toiminnassa:  2010–
Tyylilaji:  alternative rock, indie rock, synthpop
Kotipaikka:   Lontoo, Englanti
Laulukieli:  englanti
Jäsenet:  Dan Smith   Kyle Simmons   Will Farquarson   Chris ”Woody” Wood  
Levy-yhtiö:  Virgin   EMI  
Aiheesta muualla
Kotisivut
Infobox OKNimi-testi OK: 
Dan Smith esiintymässä Lollapaloozassa vuonna 2015.
Bastille on vuonna 2010 perustettu brittiläinen indie rock -yhtye. Alun perin se oli laulaja Dan Smithin sooloprojekti, mutta myöhemmin siitä tuli neljän henkilön muodostama yhtye. Yhtye julkaisi debyyttialbuminsa, Bad Blood, vuonna 2013. Yhtye sai nimensä Ranskan kansallispäivästä (engl. Bastille Day), jona Dan Smith on syntynyt. Bastille julkaisi toisen albuminsa vuonna 2016, albumin nimi on Wild World. Albumin nimi esiintyy kappaleessa ”Warmth”.
Jäsenet

Daniel Campbell Smith – laulu, koskettimet, lyömäsoittimet (2010–)
Kyle J. Simmons – koskettimet, basso, lyömäsoittimet, klarinetti, taustalaulu (2010–)
William Farquarson – basso, koskettimet, kitara, taustalaulu (2010–)
Chris ”Woody” Wood – rummut, taustalaulu (2010–)
Kiertuejäsenet:
Charlie Barnes – koskettimet, kitara, basso, taustalaulu, lyömäsoittimet (2016– )
Diskografia > Studioalbumit

Bad Blood (2013)
Wild World (2016)
Doom Days (2019)
Give Me the Future (2022)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Baseball kesäolympialaisissa 2004

Vuoden 2004 baseballin olympiaturnaukseen osallistui 8 joukkuetta, jotka pelasivat yksinkertaisen alkusarjan. Neljä parasta selvisi mitaliotteluihin ja olympiakultaa voitti Kuuba.
Alkulohko

| joukkue | Ot>  | V | T | H | Juoksut | Avg | JPN | CUB | CAN | AUS | TPE | NED | GRE | ITA |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  Japani | 7 | 6 | 0 | 1 | 49-20 | .857 |  | 6-3 | 9-1 |  | 4-3 | 8-3 | 6-1 | 12-0 |
|  Kuuba  | 7 | 6 | 0 | 1 | 41-17 | .857 |  |  | 5-2 | 4-1 | 10-2 | 9-2 | 5-4 | 5-0 |
|  Kanada | 7 | 5 | 0 | 2 | 39-17 | .714 |  |  |  | 11-0 | 7-0 | 7-0 | 2-0 | 9-3 |
|  Australia | 7 | 4 | 0 | 3 | 49-30 | .571 | 9-4 |  |  |  |  | 22-2 | 11-6 | 6-0 |
|  Kiinan Taipei | 7 | 3 | 0 | 4 | 24-28 | .429 |  |  |  | 3-0 |  | 5-1 | 7-1 |  |
|  Alankomaat | 7 | 2 | 0 | 5 | 29-55 | .286 |  |  |  |  |  |  | 11-0 | 10-4 |
|  Kreikka | 7 | 1 | 0 | 6 | 24-49 | .143 |  |  |  |  |  |  |  | 12-7 |
|  Italia | 7 | 1 | 0 | 6 | 19-58 | .143 |  |  |  |  | 5-4 |  |  |  |
Mitaliottelut

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 

|  |   Kuuba | 8 |   |  |  |  |
|  |   Kanada | 5 |   |  |  |  |
|  |   |  |   |  |  |  |

|  |   |   |   |   |   Kuuba | 6 |
|  |   |   |   |   |   Australia | 2 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  |  |  |   |  |  |  |
|  |    Australia | 1 |   |  |   Japani |  11 |
|  |   Japani | 0 |   |  |   Kanada |  2 |
Binyamin Ben-Eliezer

Binyamin Ben-Eliezer
Binyamin Ben-Eliezer (hepr. ‏בנימין "פואד" בן אליעזר‎‎, arab. بنيامين بن إليعازر‎; 12. helmikuuta 1936 – 28. elokuuta 2016) oli israelilainen työväenpuoluetta edustanut poliitikko. Hän oli ministeri Ehud Olmertin hallituksessa ja vuonna 2009 muodostetussa hallituksessa kauppa- ja teollisuusministeri. Sotilasarvoltaan hän oli prikaatikenraali.
Ben-Eliezer valittiin knessetiin ensimmäisen kerran 1984. Hän oli työväenpuolueen puheenjohtaja ja puolustusministeri 2001–2002. Hän oli ehdolla uudelleen puoluejohtajaksi vaaleissa 2005 ja tuli kolmanneksi.
Ben-Eliezer syntyi Irakissa juutalaiseen perheeseen, joka muutti Israeliin vuonna 1949.
Aiheesta muualla

Knessetin virallinen sivu
Binz

Ilmakuva Binzistä vuodelta 2022.
Kylpylähotelli Binzissä
Binz on kylpyläpaikkakunta Rügenin saarella Saksan Itämeren-rannikolla. Binzistä tuli suosittu lomakohde 1870-luvulla, ja sinne rakennettiin hotelleja sekä kapearaiteinen rautatie. Rannalle tehtiin myös 600 metriä pitkä laituri, joka kuitenkin tuhoutui myrskyssä 1905. Nykyisin sen paikalla on 370 metriä pitkä laituri.
Binzistä pohjoiseen sijaitsee Prora, kansallissosialistisen Saksan aikana rakennettu jättiläismäinen lomahotelli, joka jäi keskeneräiseksi ja on nykyisin osin raunioina. Proraa rakennettaessa myös Binziin saatiin normaalilevyinen rautatieyhteys.
Toisen maailmansodan jälkeen Binz kuului DDR:lle, ja sen hotellit, huvilat ja kylpylät siirtyivät suurimmaksi osaksi valtion omistukseen. Alueelle rakennettiin uusia lomakeskuksia ja myös elementtitaloja.
Saksojen yhdistymisen jälkeen Binziä on uudistettu voimakkaasti ja huvilat on palautettu vanhoille omistajilleen. Se on nykyisin suosittu lomakohde.
Aiheesta muualla

Kuvia tai muita tiedostoja aiheesta Binz Wikimedia Commonsissa
Sepulturan diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 15 |  |
| ↙Livealbumit | 4 |  |
| ↙Kokoelmat | 4 |  |
| ↙EP:t | 3 |  |
| ↙Singlet | 20 |  |
| ↙Musiikkivideot | 20 |  |
Sepultura (portugalinkielinen nimi tarkoittaa ’hautaa’) on brasilialainen groove metal/thrash metal -yhtye. Tarkempaa lajityyppiä yhtyeen musiikille on vaikea määrittää, sillä sen varhainen tyyli vaihtelee thrash metalin ja death metalin välillä ja myöhemmillä albumeilla on vaikutteita muun muassa hardcore punkista ja perinteisestä brasilialaisesta musiikista. Yhtye oli suosionsa huipulla 1990-luvun puolivälissä. Igor Cavaleran lähdettyä yhtyeestä Sepulturassa ei ole enää yhtään alkuperäisjäsentä.
Studioalbumit

Morbid Visions (1986,  Cogumelo Records, Roadrunner Records)
Schizophrenia (1987,  Roadrunner Records)
Beneath the Remains (1989,  Roadrunner Records)
Arise (1991,  Roadrunner Records)
Chaos A.D. (1993,  Roadrunner Records)
Roots (1996,  Roadrunner Records)
Against (1998,  Roadrunner Records)
Nation (2001,  Roadrunner Records)
Roorback (2003,  Steamhammer Records)
Dante XXI (2006,  Steamhammer Records)
A-Lex (2009,  Steamhammer Records)
Kairos (2011,  Nuclear Blast)
The Mediator Between Head and Hands Must Be the Heart (2013)
Machine Messiah (2017)
Quadra (2020)
EP:t

Bestial Devastation (1985,  Cogumelo Records, Roadrunner Records)
Third World Posse (1992,  Roadrunner Records)
Revolusongs (2002,  Steamhammer Records)
Livealbumit

Under a Pale Grey Sky (2002, tämä konserttitaltiointi vuodelta 1996 ei ole yhtyeen itsensä mukaan osa virallista diskografiaa Roadrunner Records)
Live in São Paulo (2005,  Steamhammer Records)
Metal Veins – Alive in Rock in Rio (2014,  Eagle Rock)
Sepulquarta (2021)
Kokoelma-albumit

The Roots of Sepultura (1997,  Roadrunner Records)
Blood-Rooted (1997,  Roadrunner Records)
B-Sides (1997,  Roadrunner Records)
The Best of Sepultura (2006,  Roadrunner Records)
Singlet

Arise (1991)
Dead Embryonic Cells (1991)
Desperate Cry (1991)
Under Siege (Regnum Irae) (1991)
Third World Posse (1992)
Refuse/Resist (1993)
Territory (1993)
Slave New World (1994)
Roots Bloody Roots (1996)
Ratamahatta (1996)
Attitude (1996)
Choke (1998)
Against (1999)
Tribus (1999)
Convicted In Life (2006)
Kairos (2011)
The Age of the Atheist (2013)
I Am The Enemy (2016)
Phantom Self (2016)
Isolation (2019)
Last Time (2019)
Means to an End (2020)
Guardians of the Earth (2020)
Videografia

Under Siege (Live in Barcelona) (1992,  VHS, Roadrunner Records)
Third World Chaos (1995,  VHS, Roadrunner Records)
We Are What We Are (1997,  VHS, Roadrunner Records)
Chaos (2002,  DVD)
Live in São Paulo (2005,  DVD)
Metal Veins - Alive in Rock in Rio (2014,  DVD)
Musiikkivideot

Inner Self (1989)
Dead Embryonic Cells (1991)
Arise (1992)
Refuse/Resist (1993)
Territory (1993)
Slave New World (1994)
Roots Bloody Roots (1996)
Ratamahatta (1996)
Attitude (1996)
Choke (1998)
Bullet the Blue Sky (2003)
Mind War (2004)
Refuse/Resist (live) (2005)
Convicted in Life (2006)
Ostia (2008)
We've Lost You (2009)
What I Do! (2009)
The Vatican (2013)
Da Lama ao Caos (2014)
Phantom Self (2016)
Isolation (2019)
Means To An End (2020)
Guardians of the Earth (2020)
Sepultura
| --- | --- |
Studioalbumit:   Morbid Visions  Schizophrenia  Beneath the Remains  Arise  Chaos A.D.  Roots  Against  Nation  Roorback  Dante XXI  A-Lex  Kairos  The Mediator Between Head and Hands Must Be the Heart  Machine Messiah  Quadra 
Kokoelmat:   The Best of Sepultura 
Livealbumit:   Under a Pale Grey Sky  Live in São Paulo  Metal Veins – Alive in Rock in Rio  Sepulquarta 
EP:t:   Bestial Devastation  Revolusongs
Birgitta Ivanoff

Birgitta Maria Ivanoff (nyk. Schumacher, s. 28. joulukuuta 1978 Turku) on suomalainen seiväshyppääjä. Hän edusti urallaan Turun Tovereita, Turun Urheiluliittoa ja Salon Vilpasta. Häntä valmensi aluksi isänsä Risto Ivanoff ja myöhemmin Jari Holttinen. Ivanoffin ennätys on 398 cm.
Ivanoff voitti Kalevan Kisoissa kultaa vuonna 1994 ja sijoittui hopealle 1998 ja 1999 ja pronssille 1997, 2000 ja 2001. Sisäratojen SM-kilpailuissa hän saavutti hopeaa vuosina 1995, 2000 ja 2002 ja pronssia 1997, 1998 ja 2001.
Birgitta Bengtsson

| Mitalit> Maa:   Ruotsi. Olympialaiset .Naisten purjehdus | Mitalit> Maa:   Ruotsi. Olympialaiset .Naisten purjehdus | Mitalit> Maa:   Ruotsi. Olympialaiset .Naisten purjehdus | Maa:   Ruotsi> .Naisten purjehdus |
| --- | --- | --- | --- |
|  Hopeaa | Soul 1988 | 470 |  |
Birgitta Kristina Bengtsson (s. 16. toukokuuta 1965) on ruotsalainen entinen purjehtija. Hän kilpaili kesäolympialaisissa 1988 Soulissa ja sai siellä hopeaa 470-luokassa. Hän on toisen olympiaurheilijan, Boel Bengtssonin sisko.
Birżebbuġa

| Birżebbuġa Birzebbugia, BʼBuġa |
| --- | --- |

 Koordinaatit: 35°49′32″N, 14°31′41″E 
Valtio:   Malta
Hallinto:  
 – Asutustyyppi:  Kunta
 – Hallinnon tyyppi:  Kunta
Pinta-ala:  
 – Kokonaispinta-ala:  9,21 km²
Väkiluku (2017):  12 523
 – Väestötiheys:  1 360 as./km²
Motto::  Pax Salus Que Omnibus
Infobox OKVirheellinen NIMI-arvo: 
Birżebbuġa (tunnetaan myös nimillä Birzebbugia ja BʼBuġa) on kunta Maltalla. Se sijaitsee Maltan saaren eteläosassa. Kaupungin asukasluku oli noin 12 500 vuonna 2017. Vuoden 2011 väestönlaskennassa asukkaita oli 10 412.
Birżebbuġa on suosittu matkailukohde aivan kylän keskustassa sijaitsevan hiekkarantansa vuoksi. Rannan läheisyydessä on myös paljon kauppoja ja ravintoloita. Kunnan alueella on myös muutamia arvokkaita arkeologisia kaivauksia.[lähde? ]
Aiheesta muualla

Kuvia tai muita tiedostoja aiheesta Birżebbuġa Wikimedia Commonsissa
Maltan kunnat
| --- | --- |
Malta:  Attard · Balzan · Birgu · Birkirkara · Birżebbuġa · Cospicua · Dingli · Fgura · Floriana · Għargħur · Għaxaq · Gudja · Gżira · Ħamrun · Iklin · Senglea · Kalkara · Kirkop · Lija · Luqa · Marfa ·  Marsa · Marsaskala · Marsaxlokk · Mdina · Mellieħa · Mġarr · Mosta · Mqabba · Msida · Mtarfa · Naxxar · Paola · Pembroke · Pietà · Qormi · Qrendi · Rabat · Safi · St. Julian's · San Ġwann · St. Paul's Bay · Santa Luċija · Santa Venera · Siġġiewi · Sliema · Swieqi · Tarxien · Ta' Xbiex · Valletta · Xgħajra · Żabbar · Żebbuġ · Żejtun · Żurrieq
Gozo:  Fontana · Għajnsielem · Għarb · Għasri · Kerċem · Munxar · Nadur · Qala · San Lawrenz · Sannat · Victoria (Rabat) · Xagħra · Xewkija · Żebbuġ
Bougainville

Bougainville
Bougainvillen ja Bukan saaret
| --- | --- |
Sijainti:  6°00′S, 155°00′E Pohjoinen, Keskinen, Eteläinen, Bougainville Papua-Uusi-Guinea
Saariryhmä:  Salomonin saaristo
Vesialue:  Tyynimeri 
Korkeimmat kohdat:  Mount Balbi (en), 2 715  m 
Pinta-ala:  9 384 km²
| --- | --- |
Asukasluku:  249 358
Suurin kaupunki:  Arawa
Kieli:  terei, naasioi
muokkaa - muokkaa wikitekstiä - muokkaa Wikidataa
Bougainvillen kartta.
Bougainville löytyy Papua-Uuden-Guinean kartan oikeasta reunasta.
Baganan tulivuori
Bougainville on Salomonin saaristossa Tyynellämerellä sijaitseva saari, joka kuuluu samannimiseen autonomiseen alueeseen. Saarella sijaitsee merkittävä kuparikaivos. Saaren pinta-ala on noin 10 000 neliökilometriä.
Bougainville on Salomonin saariston suurin saari, ja yhdessä Bukan kanssa muodostaa "pohjoiset Salomonsaaret", joihin se kuuluu maantieteellisesti mutta ei hallinnollisesti. Luonnonmaantieteellisesti se on sademetsävyöhykettä. Hallinnollisesti saari kuuluu Papua-Uuden-Guinean Bougainvillen provinssiin.
Saarella puhutaan 23 paikallista kieltä, joista useimmat kuuluvat papuakieliin. Kielistä puhujamäärältään suurimpia ovat terei, halia sekä naasioi.
Saari sai nimensä ranskalaisen löytöretkeilijän Louis Antoine de Bougainvillen mukaan. Vuosina 1884–1914 saari kuului Saksan Uuteen-Guineaan (saksaksi Deutsch-Neuguinea). Versaillesin rauhansopimuksen jälkeen Saksa menetti siirtomaansa, ja saari joutui Kansainliiton päätöksellä Australian hallinnon alaiseksi vuoteen 1949 asti, jolloin Papua-Uusi-Guinea muodostettiin. Japanilaiset miehittivät saaren vuonna 1942. Marraskuun 1943 ja huhtikuun 1944 välisenä aikana toteutetuissa operaatioissa liittoutuneet karkottivat japanilaiset. Operaatioissa kaatui yli 17 500 japanilaista.
Australian hallinto päättyi Papua-Uuden-Guinean itsenäistymiseen syyskuussa 1975. 1988 perustettu vastarintaliike Bougainvillen vallankumouksen armeija halusi maan itsenäistyvän Papua-Uudesta-Guineasta. Levottomuuksissa sai vuosien mittaan surmansa 20 000 ihmistä. Yhdeksän vuotta kestänyt itsenäisyystaistelu päättyi vuonna 1997 aselepoon, joka on suureksi osaksi pitänyt. Rauhansopimuksen mukaan Bougainvillen alueelle myönnettiin suurempi autonomia. Kapinajohtaja Joseph Kabui valittiin kesäkuussa 2005 Bougainvillen presidentiksi.
Bougainvillen autonomisella alueella järjestettiin vuonna 2019 neuvoa-antava kansanäänestys itsenäisyydestä. Itsenäisyyttä kannatti lähes 98 prosenttia äänestäjistä ja laajempaa itsehallintoa Papua-Uuden-Guinean yhteydessä vain alle 2 prosenttia äänestäneistä.
Aiheesta muualla

Kuvia tai muita tiedostoja aiheesta Bougainville Wikimedia Commonsissa
Papua-Uuden-Guinean maakunnat
Bougainville
Central
Eastern Highlands
East Sepik
Enga
Gulf
Hela
Itäinen Uusi-Britannia
Jiwaka
Läntinen Uusi-Britannia
Madang
Manus
Milne Bay
Morobe
Oro
Pääkaupunkialue
Sandaun
Simbu
Southern Highlands
Uusi-Irlanti
Western
Western Highlands
Binzhou

| Binzhou 滨州市, Bīnzhōu Shì |
| --- | --- |
 Binzhoun sijainti Kiinan Shandongin maakunnassa
 Binzhou
 Koordinaatit: 37.3813°N, 117.9649°E 
Valtio:  Kiina
Maakunta:  Shandong
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  9 447 km²
Väkiluku (2010):  3 748 474
Aikavyöhyke:  UTC+8
Suuntanumero(t):  + 86 (0)543 
 
 www.binzhou.gov.cn 
Infobox OKVirheellinen NIMI-arvo: 
Binzhou (kiin. 滨州市, pinyin: Bīnzhōu Shì) on prefektuuritason kaupunki Kiinan Shandongin maakunnan pohjoisosassa. Kaupunki sijaitsee linnuntietä noin 115 kilometriä maakunnan pääkaupunki Jinanista koilliseen. Binzhoun väkiluku on 3,748 miljoonaa (2010) ja pinta-ala 9 447 neliökilometriä.
Binzhoun kaupunki rajoittuu pohjoisessa Bohainmereen, idässä Dongyingin, etelässä Zibon, sekä lännessä Jinanin ja Dezhoun prefektuuritason kaupunkeihin.
Paikallishallinnollinen jako.
Piirikuntatasolla kaupunki jakautuu seitsemään osaan seuraavasti:
| --- | --- |
 Kaupunkipiirit (2) 1. Bincheng  5. Zhanhua :  Piirikunnat (5) 2. Huimin  3. Yangxin  4. Wudi  6. Boxing  7. Zouping
Aiheesta muualla

Kuvia tai muita tiedostoja aiheesta Binzhou Wikimedia Commonsissa
Binzhou (Shandong) City Information (erityisesti talouspainotus) (englanniksi) (chinaknowledge.com)
China Postal Code Shandong Province (prefektuuri ja piirikuntataso) (englanniksi) (youbianku.com)
Benjamin Boukpeti

| Mitalit | Mitalit | Mitalit |  |
| --- | --- | --- | --- |
|  Benjamin Boukpeti Pekingin olympialaisissa 2008. |  Benjamin Boukpeti Pekingin olympialaisissa 2008. |  Benjamin Boukpeti Pekingin olympialaisissa 2008. |  |
Maa:   Togo
Miesten koskimelonta
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | K-1 |  |
Benjamin Kudjow Thomas Boukpeti (s. 4. elokuuta 1981 Lagny-sur-Marne, Ranska) on Togoa edustava koskimeloja, kajakkiyksikön olympiamitalisti. Hänen äitinsä on ranskalainen ja isänsä togolainen. Toulousessa asuva Boukpeti on asunut koko ikänsä Ranskassa, mutta edustaa melontakilpailuissa kuitenkin Togoa.
Boukpeti sijoittui Ateenan olympialaisten 2004 kajakkiyksiköiden kilpailussa 18:nneksi. Vuoden 2007 MM-kilpailuissa Foz do Iguaçussa hän oli 22:s. Vuonna 2008 hän voitti Afrikan mestaruuden sekä olympiakarsintana toimineen maailmancup-kilpailun.
Pekingin olympialaisissa 2008 Boukpeti johti kajakkiyksiköiden kilpailua semifinaalin jälkeen. Loppukilpailussa hän joutui päästämään ohitseen Saksan Alexander Grimmin ja Ranskan Fabien Lefévren saavuttaen pronssimitalin. Hän oli ennen kilpailua maailmanlistalla sijalla 56. Kyseessä oli Togon kaikkien aikojen ensimmäinen olympiamitali.
Bruno Beyrath

Bruno Ernst Beyrath (6. lokakuuta 1853 Kitee – 8. joulukuuta 1893 Kajaani) oli suomalainen juristi ja Kajaanin pormestari.
Beyrathin vanhemmat olivat kappalainen Johan Ernst Beyrath ja Sofia Gustava Viktoria Deck. Hän pääsi ylioppilaaksi Kuopion kymnaasista 1871 ja suoritti Helsingin yliopistossa yleisen oikeustutkinnon vuonna 1879. Beyrath sai varatuomarin arvon 1882.
Beyrath oli Kajaanin pormestarina vuodesta 1886 alkaen aina kuolemaansa saakka 1893.
Bruno Beyrath oli naimisissa vuodesta 1880 Alexandra Katarina Branderin kanssa.